তৃণমূল ছাত্র পরিষদের নেতা সায়নদ্বীপ গোস্বামী জানান, জেলার অন্যান্য কলেজের সাথে মুখ্যমন্ত্রীর নির্দেশ অনুযায়ী মেধার ভিত্তিতে ভর্তি প্রক্রিয়া চলছে। কিন্তু এদিন কোচবিহার কলেজে একদল বহিরাগত একটি লিস্ট নিয়ে গিয়ে ভর্তি করানোর চেষ্টা করে। সেখানে ছাত্রছাত্রীরা তাঁদের বাঁধা দিলে তাঁদের ধরে মারধর করা হয়। পরে পুলিশকে জানালে ওই বহিরাগতরা সেখান থেকে পালিয়ে আসে। এরপর তৃণমূল ছাত্র পরিষদের কোচবিহার কলেজ ইউনিটের আহ্বায়ক মাজিদ আনসারিকে বাড়ি ফেরার সময় গুলি করে। তাঁকে ইতিমধ্যেই শিলিগুড়ি উত্তরবঙ্গ মেডিক্যাল কলেজ হাসপাতালে রেফার করা হয়েছে। সে এখন মৃত্যুর সাথে পাঞ্জা লড়ছে।